दूसरे दिन ₹17 करोड़ का कलेक्शन किया; मिशन इम्पॉसिबल-7 से भी आगे रही
ओपेनहाइमर का विवादों का कोई असर नहीं पड़ा है। फिल्म शानदार कमाई कर रही है। सिलियन मर्फी स्टारर इस फिल्म ने रिलीज के दूसरे दिन यानी शनिवार को 17 करोड़ रुपए का कलेक्शन किया। फिल्म ने पहले दिन 14.50 करोड़ का बिजनेस किया था। इस
ओपेनहाइमर पर विवादों का कोई असर नहीं पड़ा है। फिल्म शानदार कमाई कर रही है। सिलियन मर्फी स्टारर इस फिल्म ने रिलीज के दूसरे दिन यानी शनिवार को 17 करोड़ रुपए का कलेक्शन किया। फिल्म ने पहले दिन 14.50 करोड़ का बिजनेस किया था।
इस तरह फिल्म ने सिर्फ दो दिनों में 31.50 करोड़ रुपए का बॉक्स ऑफिस कलेक्शन कर लिया है। इस महीने इंडियन बॉक्स ऑफिस पर हॉलीवुड फिल्मों का बोलबाला रहा। पहले मिशन इम्पॉसिबल-7 और अब ओपेनहाइमर भी शानदार कमाई कर रही है।
पहले और दूसरे दिन के आंकड़ों पर बात करें तो ओपेनहाइमर ने मिशन इम्पॉसिबल-7 को पछाड़ दिया है।
50 करोड़ रुपए से ज्यादा रह सकता है फर्स्ट वीकेंड कलेक्शन
इंडस्ट्री ट्रैकर sacnilk के मुताबिक, फिल्म ने सिर्फ दो दिनों में 31.50 करोड़ रुपए कलेक्शन किया है। रविवार को आंकड़ा सबसे ज्यादा बढ़ सकता है। अनुमान है कि फिल्म अपने पहले वीकेंड पर 50 करोड़ रुपए तक की कमाई कर सकती है।
ऐसा संभव भी है क्योंकि फिल्म को ऑडियंस काफी ज्यादा पसंद कर रही है। डायरेक्टर क्रिस्टोफर नोलन की फिल्मों को भारत में काफी पसंद किया जाता है।
मिशन इम्पॉसिबल से ज्यादा रह सकता है फर्स्ट वीकेंड कलेक्शन
मिशन इम्पॉसिबल-7 12 जुलाई को रिलीज हुई थी। फिल्म को पांच दिनों का लंबा वीकेंड मिला था। पहले पांच दिनों में फिल्म ने 63 करोड़ रुपए की कमाई की थी। जबकि ओपेनहाइमर ने सिर्फ दो दिनों में 31.50 करोड़ कमा लिए हैं।
एक बात ये भी है कि ओपेनहाइमर को एक और हॉलीवुड फिल्म बॉर्बी से टक्कर मिल रही है। बॉर्बी ने शनिवार को 6.50 करोड़ का कलेक्शन किया है। इसने भी दो दिनों में 11.50 करोड़ रुपए की कमाई कर ली है। दूसरी तरफ मिशन इम्पॉसिबल-7 ने एक हफ्ते का रन अकेले एंजॉय किया था।
फिल्म को लेकर विवाद भी हुआ, इंटिमेट सीन के दौरान गीता पढ़ते दिखा एक्टर
ओपेनहाइमर भले ही शानदार कमाई कर रही है, लेकिन इसे लेकर विवाद भी हो गया है। दरअसल, फिल्म के एक इंटिमेट सीन में लीड एक्टर सिलियन मर्फी भगवत् गीता पढ़ते नजर आ रहे हैं।
सोशल मीडिया पर कुछ यूजर्स का कहना है कि यह सीन बेहद आपत्तिजनक है। यह हमारे धार्मिक ग्रंथों का अपमान है। वहीं कुछ यूजर्स ने भारतीय सेंसर बोर्ड को इसका जिम्मेदार ठहराया। उनका कहना है कि सेंसर बोर्ड ने इसे सिनेमाघरों में रिलीज करने की अनुमति कैसे दे दी। बोर्ड के मेंबर्स को शर्म आनी चाहिए।
सोशल मीडिया पर लोगों का कहना है कि हॉलीवुड फिल्म मेकर्स को गीता की पवित्रता के बारे में जानकारी नहीं है, लेकिन इंडियन सेंसर बोर्ड को तो भली-भांति पता है कि हिंदू धर्म में गीता का क्या महत्व है।
साइंटिस्ट जे रॉबर्ट ओपेनहाइमर को हिंदू महाकाव्य में थी दिलचस्पी
ये फिल्म साइंटिस्ट जे रॉबर्ट ओपेनहाइमर की लाइफ पर बेस्ड है। ओपेनहाइमर को हिंदू महाकाव्य में काफी दिलचस्पी थी। ऐसे में रियल लाइफ रिफ्रेंस लेते हुए डायरेक्टर ने फिल्म में भगवत गीता कोट्स काे भी शामिल किया है।